|  |  |  |  |  |
| --- | --- | --- | --- | --- |
| |  |  | | --- | --- | | |  | | --- | | № исх: 19-ПГВр от: 12.03.2020 |   **Қазақстан Республикасы** |   **денсаулық сақтау министрлігі**  **Тауарлар мен көрсетілетін қызметтердің сапасы мен қауіпсіздігін бақылау комитеті**  **БАС МЕМЛЕКЕТТІК САНИТАРИЯЛЫҚ ДӘРІГЕРІ** |  | **Министерство**  **здравоохранения**  **Республики Казахстан**  **Комитет контроля качества и безопасности товаров и услуг**  **ГЛАВНЫЙ ГОСУДАРСТВЕННЫЙ САНИТАРНЫЙ ВРАЧ** |

**ҚАУЛЫСЫ ПОСТАНОВЛЕНИЕ**

**\_\_\_\_\_\_\_\_\_\_\_\_\_\_ №\_\_\_\_\_\_\_\_**

**Нұр-Сұлтан қаласы город Нур-Султан**

**Қазақстан Республикасында**

**коронавирустық инфекцияның**

**әкелінуі мен таралуына жол бермеу**

**жөніндегі шараларды күшейту туралы**

Қазақстан Республикасының халқы арасында COVID-19 коронавирустық жұқпасының (бұдан әрі – COVID-19) таралуының алдын алу мақсатында **ҚАУЛЫ ЕТЕМІН:**

1. Осы қаулыға 1-қосымшаға сәйкес КВИ тіркеуге байланысты байланыстағы адамдарды оқшаулау тәртібі туралы нұсқаулық бекітілсін.

2. Облыстардың, Алматы, Нұр-Сұлтан, Шымкент қалаларының әкімдері:

1) COVID-19 ауруы болуы мүмкін симптомдары бар науқастар үшін қосымша провизорлық стационарларды ашуды;

2) осы қаулыға 2-қосымшаға сәйкес коронавирустық инфекциямен ауыратын немесе жұқтырғандармен байланыста болған адамдарды оқшаулау үшін карантиндік стационарларды ашуды;

3) осы қаулыға 1-қосымшаға сәйкес нұсқаулықты сақтай отырып, коронавирустық инфекциямен ауыратын науқастармен немесе жұқтырғандармен байланыста болған адамдарды тасымалдауды қамтамасыз етсін.

3. Облыстардың, Алматы, Нұр-Сұлтан, Шымкент қалаларының денсаулық сақтау басқармаларының басшылары:

1) эпидемияға қарсы режимді сақтай отырып, COVID-19 ауруларын және COVID-19 ауруларына күдікті науқастарды оқшаулау үшін инфекциялық стационарда жеке төсектер бөлуді;

2) COVID-19 ауруына күдікті пациенттермен қиылысуын қоспағанда, пациенттердің күнделікті ағынын (басқа да нозологиялық аурулар бойынша) бөлуді;

3) COVID-19 науқастарды инфекциялық стационарда емдеуді;

4) COVID-19 ауруларын жоққа шығармайтын симптомдары бар науқастарды провизорлық стационарда емдеуге жатқызуды және медициналық тексеруді;

5) COVID-19 ауруларын жоққа шығармайтын симптомдары бар науқастарды зертханалық тексеруді;

6) үйде оқшаулау жағдайы болмаған кезде, коронавирустық инфекциямен ауыратын немесе жұқтырғандармен байланыста болған адамдарды карантиндік стационарда оқшаулауды;

7) осы қаулыға 3-қосымшаға сәйкес оқшаулау жағдайлары болған кезде коронавирустық инфекциямен ауыратын науқастармен немесе жұқтырғандармен жақын байланыста болған адамдардың үйде карантинін;

8) үйде карантиндегі адамдар үшін медициналық ұйымдарға бармай уақытша еңбекке жарамсыздығы бойынша парақтарды (еңбекке жарамсыздық парағы) ресімдеуді;

9) қалған байланыста болғандарды қашықтықтан медициналық бақылауды қамтамасыз етсін.

2. Көліктегі департаменттің, Тауарлар мен көрсетілетін қызметтердің сапасы мен қауіпсіздігін бақылау комитетінің аумақтық департаменттерінің басшылары:

1) байланыста болғандарды оқшаулаудың жүргізілуін, сондай-ақ карантин жағдайында эпидемияға қарсы режимнің сақталуын бақылауды;

2) осы қаулыға 3-қосымшаға сәйкес үй карантиндегі байланыста болған адамдарды, сондай-ақ олармен бірге тұратын адамдарды үйде оқшаулау (үй карантині) қағидаларын сақтау қажеттілігі туралы қол қойғыза отырып, хабарлама беруді;

3) бірінші және екінші деңгейдегі қарым-қатынас шеңберін және эпидемияға қарсы іс-шаралар көлемін 48 сағат ішінде анықтай отырып, COVID-19 әрбір жағдайын эпидемиологиялық тексеруді қамтамасыз етсін.

3. Ұлттық сараптама орталығы:

1) COVID-19 науқастары мен байланыста болған адамдарды зертханалық тексеруді;

2) COVID-19 -дің ошақтарын дезинфекциялық өңдеуді қамтамасыз етсін.

4. Облыстардың, Алматы, Нұр-Сұлтан, Шымкент қалаларының полиция департаменттерінің басшылары байланыста болғандарды іздестіруге, оларды провизорлық және карантиндік стационарда оқшаулауға, сондай-ақ провизорлық және карантиндік стационарларды қорғауға жәрдем көрсетсін.

5. Осы қаулының орындалуын бақылауды өзіме қалдырамын.

6. Осы қаулы қол қойылған күнінен бастап күшіне енеді.

**Қазақстан Республикасының**

**Бас мемлекеттік**

**санитарлық дәрігері Ж. Бекшин**

Қазақстан Республикасының

Бас мемлекеттік

санитариялық дәрігерінің

2020 жылғы \_\_\_\_\_\_\_\_\_\_\_

\_\_\_ қаулысына 1-қосымша

**КВИ тіркеу жағдайы бойынша байланыстағы адамдарды оқшаулау тәртібі туралы нұсқаулық**

**I. Жалпы ережелер**

1. Осы «COVID-19 тіркеу жағдайы бойынша байланыста болған адамдарды оқшаулау тәртібі туралы» Нұсқаулық Қазақстан Республикасында COVID-19-ді анықтау және тарату кезіндегі іс-әрекеттер алгоритмін орындау үшін әзірленді.

2. COVID-19 науқастары және байланыста болған байланыс деңгейіне немесе денсаулық жағдайына байланысты мына ұйымдарға орналастырылады:

1) инфекциялық стационарға – оқшауланған бокста оқшаулау және емдеу мақсатында инфекциялық бөлімшедегі науқастар мен қызмет көрсетуші персонал үшін жеке кіретін есіктері бар коронавирустық инфекциямен (COVID-19) ауыратын немесе жұқтырған науқастар орналастырылады.

2) провизорлық стационарға – инфекциялық бөлімшедегі немесе соматикалық стационардағы арнайы бейімделген үй-жайға диагноз қою мақсатында оқшаулау және медициналық бақылау үшін COVID-19 ауруларын жоққа шығармайтын симптомдары бар науқастар орналастырылады.

3) карантиндік стационар (изолятор) – коронавирустық инфекциямен ауыратын науқастармен немесе жұқтырғандармен байланыста болған адамдар соматикалық стационарлардағы арнайы бейімделген үй-жайға орналастырылады. Температура немесе асқазан-ішек бұзылыстары және коронавирустық инфекцияның басқа да сигналдық белгілері бар адамдарды анықтау және профилактикалық симптоматикалық емдеу мақсатында медициналық бақылау жүргізіледі.

4) карантиндік стационар (обсерватор) – қажет болған жағдайда оқшаулау және қадағалау үшін арнайы бейімделген оқшауланған үй-жайларда (әкімшілік ғимараттарда, мектептерде, жатақханаларда, профилакторийлерде, қонақ үйлерде, балалар және спорт лагерьлерінде және т.б.) өрістетіледі, онда короновирустық инфекциямен қолайсыз өңірлерден келген, сондай-ақ карантин аймағынан тыс жерлерге шығатын, науқастармен немесе жұқтырғандармен байланыста болмаған дені сау адамдар орналастырылады.

Карантиндік стационарда температурасы немесе асқазан-ішек бұзылыстары және коронавирустық инфекцияның басқа да сигналдық белгілері бар адамдарды анықтау мақсатында медициналық бақылау жүргізіледі.

COVID-19 жағдайы тіркелген, клиникалық белгілері бар ошақты медициналық тексеру және эпидемиологиялық тексеру нәтижелері бойынша байланыста болған адамдар оқшаулау үшін провизорлық стационарға (бөлімшеге) жіберіледі.

3. Ұзақ байланысатын адамдар оқшаулауға жатады және тұрғылықты жері, орналасқан жері бойынша барлық инкубациялық кезең ішінде медициналық бақылауда қалады немесе карантиндік стационарға жіберіледі.

4. Арнайы орындарға оқшаулау қажеттілігін медициналық қызметкер мен Тауарлар мен көрсетілетін қызметтердің сапасы мен қауіпсіздігін бақылау комитетінің (бұдан әрі – ТКҚСҚБК) аумақтық бөлімшесінің лауазымды адамы науқаспен қарым-қатынастың сипаты мен түрін, жұқтыру қаупін айқындайтын жағдайларды ескере отырып анықтайды.

5. Үйде қалдырылған байланыста болған адамдар туралы мекен-жайы, жұмыс орны, оқу орны, науқастармен қарым-қатынас уақыты мен дәрежесі қамтылған ақпарат жасайды және медициналық бақылау жүргізу үшін оқшаулау орны бойынша медициналық ұйымға және күзетті қамтамасыз ету үшін полиция қызметіне жібереді.

**ІІ. Байланыста болған адамдарды тасымалдау тәртібі**

1. Клиникалық белгілері бар байланыста болған адамдар провизорлық стационарға (бөлімше) жедел медициналық жәрдем машинасымен жіберіледі.

2. Тұрғылықты, орналасқан жері бойынша өзін-өзі оқшаулауға жағдай болмаған жағдайда, ұзақ байланысатын адамдар жергілікті атқарушы орган айқындаған карантинге тасымалданады.

3. Байланыста болған адамдарды оқшаулау үшін карантиндік стационарларға қойылатын ең аз талаптар осы қаулыға 2-қосымшада белгіленген.

4. Байланыста болған адамдарды карантинге тасымалдау арнайы көлікпен (автобус, шағын автобус) жүзеге асырылады, мүмкіндігінше жүргізуші кабинасын салоннан оқшаулап, бүріккішпен, дезинфекциялауға арналған мүкәммалмен және құралдармен, медициналық қалдықтарды жинауға арналған, бір реттік құралдар үшін қорғаныш маскаларының қорымен байланыста болған адамдар үшін жабдықталады.

5. Медициналық қызметкерлер, арнайы көлік құралының жүргізушісі көзілдірік, N95 үлгідегі респиратор-маскалармен жиынтықта жеке қорғаныш құралдарында (ЖҚҚ) жұмыс істейді, жеке антисептиктермен қамтамасыз етіледі.

6. Байланыста болған адамдарды тасымалдау жеке қорғаныш құралдарында эпидемияға қарсы режимді сақтай отырып жүзеге асырылады.

7. Карантиндік стационарларда арнайы көлік құралдары әрбір тасымалдағанға дейін және одан кейін жуылуы және дезинфекциялануы тиіс, қызметкерлердің қорғаныш және жұмыс киімдері тасымалдау аяқталғаннан кейін вирустық режим бойынша дезинфекцияланады.

8. Медициналық ұйымдарда дезинфекцияны олардың персоналы жүргізеді. Зарарсыздандыруға сондай-ақ науқасты тексеріп-қарауды жүргізген персоналдың киімі және медициналық құрал-саймандар жатады.

9. Карантиндік стационарды тәулік бойы полиция қызметкерлері нарядтармен байланыста болғандарды, келушілерді, көлікті, заттарды, өнімдерді және т. б. кіргізуді/шығаруды қатаң бақылау үшін қамтамасыз етеді.

10. Тиісті аумақтарда ТКҚСҚБК аумақтық бөлімшелері ұйымдастырады және жүргізеді:

1) әрбір байланыста болған эпидемиологиялық тексеру бойынша медицина қызметкерінен мәліметтер алғаннан кейін іс-шаралардың көлемі мен сипатын анықтайды;

2) байланыста болған адамдардың жұмыс, оқу, тұратын, болатын жері бойынша ол болған ошақты, сондай-ақ ортақ пайдаланылатын жерлерді залалсыздандыру.

3) эпидотряд, арнайы көлік құралының жүргізушісі көзілдірікпен, N95 типті респиратор-маскалармен жиынтықта жеке қорғаныш құралдарында (ЖҚҚ) жұмыс істейді, дезинфекциялауға арналған жеке антисептиктермен, құралдармен және мүкәммалмен қамтамасыз етіледі.

11. Ошақтың аумағындағы объектілерде:

1) санитарлық-эпидемиологиялық талаптарды орындау;

2) елді мекен аумағында немесе олардың шегінде орналасқан объектілерде (ұйымдарда) дезинфекция ұйымдастыруды және жүргізуді;

3) ұйымның аумағына және онда орналасқан объектілерге, тиісті аумақтарда санитариялық-эпидемияға қарсы (профилактикалық) іс-шараларды жүзеге асыратын қызметкерлердің кіруіне және дезинфекциялық жұмыстарды жүргізуге тыйым салынады.

Қазақстан Республикасының

Бас мемлекеттік

санитариялық дәрігерінің

2020 жылғы \_\_\_\_\_\_\_\_\_\_\_

\_\_\_ қаулысына 2-қосымша

**COVID-19 науқастарымен байланыста болғандарды**

**оқшаулау үшін карантиндік стационарларға қойылатын талаптар**

1. Объект оқшауланған үй-жайларда (санаторий, оңалту орталығы, жатақхана, қонақ үй, балалар және спорт лагерлері және т.б.), қажет болған жағдайда ұзақ байланыста болған адамдарды оқшаулау және бақылау үшін арнайы бейімделген болуы тиіс.

2. Ғимараттың орналасуы - жеке тұрған, қала шегінде және тұрғын үй алабы мен стратегиялық ғимараттардан алшақ.

3. Ғимараттың түрі-қалыпты сыртқы эстетикалық түрі болуы тиіс, іші-санитарлық-эпидемиологиялық нормаларға сәйкес болуы тиіс, қоршауы, жеке кіреберіс жолдары мен өткізу пункті болуы тиіс.

4. Көлікті жуу және дезинфекциялау пункті аумағында кіруі/шығуы кезінде дезбарьер ұйымдастырылады.

5. Объект ғимаратының табиғи желдеткіші болуы керек.

6. Автомашиналардың келу бағытын, ғимарат ішінде маршруттауды, пациенттерді палаталар бойынша қарсы алуды және орналастыруды, болу тәртібі мен шарттары (ақпараттық парақтың нысаны қоса беріліп отыр) туралы ақпараттандыруды пысықтау қажет.

7. Ғимаратқа кіре берісте КВИ күдігі бар адамдарды қабылдауға арналған жеке кабинет (холл), үстелдердің, орындықтардың, кушеткалардың, сканері компьютерлік орг.техниканың интернет пен телефон байланысын міндетті түрде қосумен болуы тиіс.

8. Палаталар жарықтандырылған, жақсы желдетілетін, жылы, 1-2 пациентке есептелген, жеткілікті жайлы жатын орны бар болуы тиіс, бұл ретте балаларға арналған ұйықтайтын орындарды (төсектегі ернеулерді), сондай-ақ отбасылық жұптарға арналған жеке палаталарды қарастыру қажет.

9. Келушілердің заттарын санитарлық өңдеуге арналған жеке бөлме және зарарсыздандырылған заттарды сақтауға арналған жеке бөлме.

10. Консультативтік сипаттағы қоңырауларды қабылдау үшін байланыс құралдарымен жабдықталған Call-орталықтың болуы.

11. Санитарлық тораптардың, сондай-ақ ыстық және суық суы бар себезгі кабиналарының жеткілікті саны болуы тиіс.

12. Тарату асханасы бар асхана болуы керек. Дұрыс тамақтануды ұйымдастыру қажет.

13. Қызметкерлердің-бейінді дәрігерлердің, медбикелердің, лаборанттардың, эпидемиологтардың, тіркеушілердің, психологтардың, әлеуметтік қызметкерлердің, кіші медициналық персоналдардың (50-ге дейінгі обервациялық – 1 дәрігер, 1 медбике, 2 санитар) қажетті санын анықтау.

14. Медициналық қызметкерлерді көзілдірікпен, М 95 респиратор-маскасымен, жеткілікті мөлшерде дезинфекциялық құралдарымен, жеке гигиена құралдары (сабын, қағаз сүлгілер), бір рет қолданылатын маскалар, төсек-орын жиынтықтары, келушілерге арналған ауысымдық іш киім (ерлер, әйелдер, балалар).

15. Санитарлық-эпидемиологиялық ережелерді, гигиенаны, құпиялылықты, этиканы және деонтологияны сақтау бойынша әр қызметкермен нұсқама беруді қамтамасыз ету. Диагностика мен емдеудің клиникалық хаттамаларына сәйкес КВИ күдігі бар адамдарды қадағалау және жүргізу ерекшеліктері бойынша қызметкерлерге нұсқама беруді қамтамасыз ету.

16. Дәрілік заттармен және ММБ (спирттік қалта антисептиктер, градусниктер және т. б.) қажетті қорымен қамтамасыз ету.

17. Тексеру жүргізуге, олардың санитарлық-эпидемиологиялық ережелерді сақтауына, смартфондар мен жеке бас заттарын санитарлық және гигиеналық өңдеуге уақытша алуға келуші ақпараттық келісім парағымен қамтамасыз ету. Келушілердің жеке заттарын және өңдеуін қамтамасыз ету бойынша жауапты қызметкерді анықтау.

18. Тіркеушілерге келушілердің деректері туралы толтыру үшін нысандар берілсін.

19. Емдеуге жатқызу кезінде адамдар келген соң тұрғылықты жері бойынша одан әрі амбулаториялық бақылау мақсатында БМСК деңгейлерімен өзара іс-қимыл және сабақтастықты қамтамасыз ету үшін БХТ бойынша сәйкестендірілсін.

Қазақстан Республикасының

Бас мемлекеттік санитариялық дәрігерінің 2020 жылғы \_\_\_\_

\_\_\_ қаулысына 3-қосымша

**COVID-19 эпидемиялық тәуекелі жоғары адамдарды үйде оқшаулау**

**(үй карантині) қағидалары**

**Негізгі талаптар**

Үй карантині 1б санатындағы елден шыққан күннен бастап немесе COVID-19 ықтимал немесе расталған жағдайымен соңғы жақын байланыста болған сәттен бастап 14 күнге созылады.

Үй карантинінің мақсаты – аурудың әлеуетті көзінен COVID-19-ды ықтимал жұқтырудың алдын алу және осылайша Қазақстанның аумағында коронавирустың таралуын болдырмау.

**Үй карантинін ұйымдастыру үшін тұру жағдайларына қойылатын талаптар:**

Үй карантині мынадай талаптар/жағдайлар сақталған кезде болуы мүмкін:

1. Адам басқа отбасы мүшелерімен кеңістікті тікелей бөлмейтін жеке бөлме бар.

2. Пациент және отбасының / үй шаруашылығының басқа мүшелері тиісті ұсынылған жеке қорғаныш құралдарына (кем дегенде қолғаптар мен бет маскасына) қол жеткізе алады және үйде күтім жасау немесе оқшаулаудың бір бөлігі ретінде ұсынылатын сақтық шараларын (мысалы, респираторлық гигиена және жөтел әдебі, қол алысу) сақтауға қабілетті.

3. Үй шаруашылығында COVID-19 инфекциясынан кейін асқыну қаупі жоғары (65 жастан асқан адамдар, 5 жасқа дейінгі балалар, жүкті әйелдер, иммунитеті әлсіреген немесе жүректің, өкпенің немесе бүйректің созылмалы аурулары бар адамдар) адамдар жоқ.

Көрсетілген талаптарды сақтау мүмкін болмаған жағдайда карантин карантиндік стационарларда жүзеге асырылады.

**Үй карантиніндегі адамға арналған нұсқаулықтар**

1. Үйден шықпау.

2. Есігі жабық жеке, жақсы желдетілетін бөлмеде болу. Тек қажетті рәсімдер үшін және қысқа уақытқа ғана бөлмеден шығуға рұқсат етіледі; бұл ретте ауыз бен мұрын маскамен жабылуы тиіс.

3. Вирустың таралуын болдырмау үшін түшкіргенде немесе жөтелгенде ауыз бен мұрынды бір рет қолданылатын қол орамалымен немесе шынтақты бүгіп жабу. Осыдан кейін қолды сумен және сабынмен жуу немесе спирт негізіндегі антисептикалық затпен дезинфекциялау.

4. Қолды сумен және сабынмен жуу немесе тамақ дайындағанға дейін және одан кейін, тамақ алдында және дәретхананы пайдаланғанға дейін және одан кейін спирт негізіндегі антисептикалық затпен дезинфекциялау. Егер қолда көзге көрінетін кір болса, антисептикалық затпен өңдеуге қарағанда қолды сумен және сабынмен жуған дұрыс. Қолды сүрту үшін бір рет қолданылатын сулықтарды пайдаланған дұрыс.

5. Мүмкіндігінше жеке дәретхананы пайдалану.

6. Температура немесе респираторлық симптомдар пайда болған кезде және кез келген медициналық проблема болған кезде карантин туралы хабарлай отырып және жүгіну себебін көрсете отырып, КВИ бойынша колл-орталыққа немесе жедел жәрдемге қоңырау шалу.

**Үй карантині қамтамасыз етілетін үй шаруашылығы мүшелеріне арналған нұсқаулықтар**

1. Карантин бөлмесіне кіретін үй шаруашылығы мүшелерінің санын қысқарту ұсынылады, артықшылық созылмалы аурулардан зардап шекпейтін бір дені сау адамға берілуі тиіс.

2. Үйге келушілер келмеуі тиіс.

3. Үй шаруашылығының барлық мүшелері қолдарын жиі жууы тиіс.

4. Асүй және дәретхана сияқты жалпы пайдаланылатын орындардың жақсы желдетілетіндігіне көз жеткізіңіз.

5. Карантин бөлмесіне кіру кезінде ауыз бен мұрынды тығыз жабатын медициналық маска кию қажет. Егер маска бөлінділерден ылғалданған немесе ластанған болса, оны дереу жаңа таза құрғақ маскамен ауыстыру қажет. Масканы тиісті техниканы пайдалана отырып, яғни оның алдыңғы бөлігін ұстамай шешу. Пайдаланғаннан кейін масканы дереу шешіп, қолды жуу керек.

6. Карантиндегі адаммен және ластанған беттерді, киімді және төсек-орын жабдығын қоса алғанда, карантин бөлмесімен кез келген қарым-қатынаста болғанда бір рет қолданылатын қолғаптарды пайдалану.

7. Күн сайын карантиндегі адамның бөлмесіндегі беттерді тазарту және дезинфекциялау.

8. Карантиндегі адамның барлық кір киім-кешегін жуғанға дейін өзінің бөлмесінде осы үшін бөлінген пакетте ұстау қажет. Жууды әдеттегі жуу құралымен жүргізу қажет.

9. Карантиндегі адамның тіс щеткасы, темекісі, ыдыс-аяқ, сүлгі, төсек-орын жабдығы және т.б. сияқты вирус берілуі мүмкін заттарын бірге пайдаланудан бас тарту керек.

**Үй карантиніндегі отбасының/үй шаруашылығының барлық мүшелері үшін нұсқаулық:**

1. Барлығы күніне 2 реттен кем емес дене температурасын өлшеу керек.

2. Үй-жайларды күніне кемінде 2 рет желдету.

3. Күн сайын ылғалды тазалау.

4. Жиі қолды сабынмен жуу немесе спирттік негізде антисептикпен өңдеу. Қолды сүрту үшін бір рет қолданылатын майлықтарды қолданған жөн.

5. Отбасының/үй шаруашылығының әрбір мүшесіне жеке ыдыс-аяқ, жеке гигиена құралдарын пайдалану.

6. Бөгде адамдардың баруын болдырмау.

7. Вирустың таралуын болдырмау үшін бір рет қолданылатын майлықпен, түшкіргенде немесе жөтелгенде ауыз бен мұрынды жабыңыз. Осыдан кейін қолды сабынмен жуыңыз немесе спирттік негізде антисептикпен өңдеңіз.

8. Отбасының/үй шаруашылығының кез келген мүшесінде температура немесе әлсіздік белгілері пайда болған кезде, карантин туралы хабардар етіп және өтініш беру себебін көрсете отырып, колл-орталыққа дереу хабарласу немесе жедел жәрдем шақыру.

**Результаты согласования**12.03.2020 18:01:04: Кожапова Р. А. (Управление эпидемиологического надзора за инфекционными заболеваниями) - - cогласовано без замечаний  
**Результат подписания**12.03.2020 18:18:28 Бекшин Ж. М.. Подписано